**VEDTÆGTER FOR UNGDOMMENS RØDE KORS BY/OMRÅDE**

**§ 1. Navn, hjemsted og tilhørsforhold til Ungdommens Røde Kors**

1. Ungdommens Røde Kors **BY/OMRÅDE** har hjemsted i **BY/OMRÅDE** og medvirker til gennemførelse af Ungdommens Røde Kors’ formål.

2. Foreningen er en del af Ungdommens Røde Kors og underlagt ”§ 6 Lokalafdelinger” i Ungdommens Røde Kors’ vedtægter. Lokalafdelingens vedtægter må ikke være i modstrid med Ungdommens Røde Kors’ vedtægter eller Ungdommens Røde Kors’ standardvedtægter for lokalafdelinger.

**§ 2. Lokalafdelingens formål**

Ungdommens Røde Kors **BY/OMRÅDE** har som formål:

1. At skabe fællesskaber for og med børn og unge på tværs af alle skel.
2. At udvikle aktiviteter i samarbejde med udsatte børn og unge med fokus på at imødekomme disses behov.
3. At fremme handlekraft hos lokale børn og unge.
4. At sikre et godt samarbejde og nær kontakt til den lokale afdeling af Røde Kors i Danmark og andre relevante interessenter for at sikre størst mulig effekt til gavn for udsatte børn og unge og samfundet.
5. At give børn og unge i og uden for organisationen kendskab til og forståelse for Røde Kors’ idé, principper og arbejde.
6. At inspirere unge til at handle og tænke i overensstemmelse med humanitære principper.
7. At gøre unge samfundsbevidste og give mulighed for at tage aktivt del i lokalsamfundet.
8. At fremme venskab og international forståelse mellem børn og unge på tværs af landegrænserne.

**§ 3. Årsmødet**

1. Ungdommens Røde Kors **BY/OMRÅDE**’s højeste myndighed er årsmødet, der afholdes hvert år inden udgangen af marts måned. Senest 14 dage før årsmødets afholdelse indkaldes alle medlemmer, der har oplyst en gyldig e-mailadresse.
2. Stemmeberettigede og valgbare er medlemmer af Ungdommens Røde Kors, der bor i nærværende lokalafdelings område, eller har valgt at være tilknyttet netop denne lokalafdeling ved henvendelse til sekretariatet.
3. Alle medlemmer i Ungdommens Røde Kors **BY/OMRÅDE** har ret til at deltage i årsmødet.
4. Det ordinære årsmødes dagsorden skal som minimum indeholde:

*1. Valg af dirigent*

*2. Valg af referent*

*3. Beretning om lokalafdelingens aktiviteter*

*4. Regnskab*

*5. Drøftelse og godkendelse af beretning og regnskab*

*6. Indkomne forslag*

*7. Valg af forperson*

*8. Valg af næstforperson*

*9. Valg af økonomiansvarlig*

*10. Valg af menige medlemmer*

*11. Eventuelt*

1. Alle valg er gældende for 1 år ad gangen.
2. Årsmødets afgørelser træffes ved simpelt stemmeflertal. En stemmeberettiget kan begære skriftlig afstemning. Undtaget fra simpel stemmeflerhed er dog afstemninger i forbindelse med ændringer af disse vedtægter. Hertil kræves kvalificeret flertal med 2/3 flertal af de fremmødte stemmeberettigede.
3. Ekstraordinært årsmøde skal afholdes, såfremt halvdelen af lokalbestyrelsen eller halvdelen af lokalafdelingens stemmeberettigede medlemmer finder det nødvendigt. Ekstraordinært årsmøde skal indkaldes skriftligt med mindst 14 dages varsel med angivelse af dagsorden.

**§ 4. Tegningsret**

1. For foreningens forpligtelser hæfter alene dennes formue.
2. Forperson og økonomiansvarlig tegner i forening Ungdommens Røde Kors **BY/OMRÅDE** i økonomisk sammenhæng.
3. Forpersonen tegner Ungdommens Røde Kors **BY/OMRÅDE** i kommunikationsmæssig sammenhæng.
4. Tegningsretten kan overtages midlertidigt af landsforpersonen, såfremt landsstyrelsen suspenderer lokalafdelingens godkendelse.

**§ 5. Lokalbestyrelsens ansvar**

* 1. Lokalbestyrelsen består af de på årsmødet valgte medlemmer. Ved frafald eller efter behov konstituerer lokalbestyrelsen sig selv uden afholdelse af ekstraordinært årsmøde.
	2. Det er den økonomiansvarliges ansvar at holde lokalbestyrelsen løbende underrettet om økonomien samt at udarbejde regnskab og status til årsmødet.
	3. Lokalbestyrelsen fastsætter selv sin forretningsorden, som fastlægger rammerne for, hvordan bestyrelsen skal arbejde.

**§ 6. Lokalbestyrelsens opgaver**

*Det er lokalbestyrelsens opgave at:*

* Sikre opstart og drift af aktiviteter i henhold til de behov, der ses hos de udsatte børn og unge i det geografiske område.
* Medvirke til at sikre økonomisk bæredygtighed hos lokale aktiviteter
* Sikre at børn og unge i lokalområdet inddrages i udvikling og udførelse af lokalafdelingens aktiviteter.
* Sikre, at der foregår lokal medlemshvervning.
* Forestå lokal medlemspleje med det formål at fastholde medlemmerne i arbejdet.
* Repræsentere lokalafdelingen på Ungdommens Røde Kors’ landsmøde.
* Indsende nedenstående oplysninger til Ungdommens Røde Kors’ sekretariat senest 14 dage efter årsmødet afholdelse:
* Beretning om lokalafdelingens aktiviteter
* Det godkendte regnskab (underskrives af forperson og økonomiansvarlig før årsmødet)
* Meddelelse om lokalbestyrelsens sammensætning.
* Meddelelse om de lokale aktiviteters ledere
* Et sæt af lokalafdelingens vedtægter, underskrevet af forperson og økonomiansvarlig), såfremt der har været ændringer

**§ 7. Økonomi**

1. Ungdommens Røde Kors **BY/OMRÅDE**’s midler kan ikke anvendes som bidrag til formål eller indsamlinger uden for Ungdommens Røde Kors **BY/OMRÅDE,** Ungdommens Røde Kors’ landsorganisation eller Røde Kors i Danmark.
2. Ungdommens Røde Kors **BY/OMRÅDE**’s regnskabsår følger kalenderåret.

**§ 8. Opløsning af Ungdommens Røde Kors BY**

1. Opløsning af Ungdommens Røde Kors **BY/OMRÅDE** kræver, at mindst 2/3 af lokalafdelingens medlemmer er til stede på årsmødet, og at forslaget vedtages med mindst 2/3 af de afgivne stemmer. Er den førstnævnte betingelse ikke opfyldt, skal lokalbestyrelsen senest 14 dage efter indvarsle til ekstraordinært årsmøde. Såfremt forslaget vedtages på dette årsmøde med simpelt flertal, er dette afstemningsresultat bindende, uanset det fremmødte antal medlemmer.
2. Ungdommens Røde Kors **BY/OMRÅDE** kan opløses af landsforpersonen og den organisatoriske næstforperson fra udgangen af marts måned, såfremt der ikke har været afholdt årsmøde i det forgangne og det indeværende kalenderår, og der ikke har været afholdt aktiviteter inden for de seneste 12 måneder.
3. Hvis Ungdommens Røde Kors **BY/OMRÅDE** opløses, overføres dens aktiver m.v. til Ungdommens Røde Kors’ landsorganisation, medmindre der er krav om tilbagebetaling fra andre offentlige eller private fonde og puljer.

*Nærværende vedtægter er godkendt på URK* **BY/OMRÅDE**’s *årsmøde den XX/XX- 202X*

*(Underskrift af forperson og økonomiansvarlig)*